1994. aastal uppunud reisiparvlaeva Estonia vrakk asub rahvusvahelistes vetes Soome esisel ligemale 80 meetri sügavusel, ja 1995. aastast on vrakile kehtestatud ka rahvusvaheline hauarahu. Kuid täna pole kedagi, kes tegelikult selle täitmist kontrollida suudaks.
Rootsi ajakiri NyTeknik üritas selgitada, mis on saanud Estonia hauarahust tänaseks, kui Rootsi riigil pole tegelikult ühtki radarit ega aparaati, mis selle täitmist järgida suudaks. Ilmselt ka Jutta Rabe mõjutusel on Saksamaa seni keeldunud hauarahuga ühinemast ja nagu teada, on juba ka tundmatuks jäänud päritoluga vargad käinud Estonialt esemeid pihta panemas.
Just mõni tund enne hauarahu jõustumist 1995. aastal laskus rootslane Peter Barasinski Estonia vrakile, otsides sealt oma abikaasa surnukeha. Veel suurema surve alla sattus Rootsi, Soome ja Eesti õigussüsteem 2000 ja 2001. aastal, kui Jutta Rabe korraldas sukeldumisi Estonia vrakini, lootuses oma vandenõuteooriat tõestada. Meediamüra oli palju, aga lõppkokkuvõttes ei suutnud ta midagi tõestada.
Ja Rootsi lenduri ja literaadi Anders Jallai andmetel olevat tegelikult sukeldujad Estonia vrakil käinud enam kui 30 korda. Mõni neist on tahtnud tõde teada, teised on käinud lihtsalt vargil.
Sukeldumised 2001. aastal: